Ανδρέας Ροδινός

Ο Ανδρέας Ροδινός (1912 - 9 Φεβρουαρίου 1934) ήταν Έλληνας μουσικός συνθέτης και λυράρης, από τους σπουδαιότερους της κρητικής μουσικής παράδοσης.

Βιογραφία 
Ήταν γιος του φούρναρη Γεώργιου Ροδινού από το Ατσιπόπουλο Ρεθύμνης και η μητέρα του από τα Φραντζεσκιανά Μετόχια ήταν θεία του συνθέτη Νίκου Μαμαγκάκη.Βιογραφία στο mantinada.gr, ανάκτηση 14-11-2015. Ολοκλήρωσε το Γυμνάσιο στη γενέτειρά του, το Ρέθυμνο. Ξεκίνησε να παίζει λύρα από την ηλικία των 13 ετών.cretainfo.net , Βιογραφικά στοιχεία, ανάκτηση 14-11-2015. Συνεργάστηκε με τον περίφημο καλλιτέχνη του λαούτου Σταύρο Ψύλλο. Ανδρέας Ροδινός.
Το 1933 κατά τη διάρκεια της στρατιωτικής του θητείας προσβλήθηκε από πλευρίτιδα και απεβίωσε την επόμενη χρονιά, σε ηλικία μόλις 22 ετών. Η θλίψη του πληθυσμού του Ρεθύμνου ήταν τόσο μεγάλη, ώστε την ημέρα της κηδείας του Ροδινού η πόλη νέκρωσε στην κυριολεξία, με τα μαγαζιά να παραμένουν κλειστά σε ένδειξη πένθους.Εύα Λαδιά, Ανδρέας Ροδινός: Ένα φαινόμενο λυράρη που έμεινε στην αθανασία, Ρεθεμνιώτικα Νέα, 11-9-2015.
Ο Ροδινός ηχογράφησε δύο δίσκους των 33 στροφών και σώθηκαν ορισμένα τραγούδια του, όπως "Ρεθυμνιώτικος Συρτός" και "Ρεθυμνιώτικα Πεντοζάλια"Γρηγόρης Ιωαν. Αλυσσανδράκης,  ΤΟ ΜΟΥΣΙΚΟ ΕΡΓΟ ΤΟΥ ΛΥΡΑΡΗ ΑΝΔΡΕΑ ΡΟΔΙΝΟΥ ΣΤΑ 22 ΧΡΟΝΙΑ ΖΩΗΣ ΤΟΥ, 9-2-2015. Θεωρείται από τους σπουδαιότερους Κρητικούς μουσικούς των αρχών του 20ού αιώνα, αν και δεν πρόλαβε να δείξει όλες του τις ικανότητες λόγω του πρόωρου θανάτου τουΠαναγιώτης Κουνάδης, Η κρητική "παρουσία" στο ρεμπέτικο, Δίφωνο, τεύχος 8, σελ. 83, Μάιος 1996.

 Παραπομπές 

Κατηγορία:Κρητικοί μουσικοί
Κατηγορία:Έλληνες λυράρηδες κρητικής λύρας